ডাব্লিউডাব্লিউই লাইভ ফ্রম ম্যাডিসন স্কয়ার গার্ডেন
ডাব্লিউডাব্লিউই লাইভ ফ্রম ম্যাডিসন স্কয়ার গার্ডেন (এছাড়াও লাইভ ফ্রম এমএসজি: লেজনার বনাম বিগ শো নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এই অনুষ্ঠানটি ২০১৫ সালের ৩রা অক্টোবর তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যাডিসন স্কয়ার গার্ডেনে অনুষ্ঠিত হয়েছে; যা ২০১১ সালের সার্ভাইভার সিরিজের পর এই মাঠে ডাব্লিউডাব্লিউইর প্রথম অনুষ্ঠান ছিল। প্রাক-প্রদর্শনে দুইটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে জন সিনা ডাব্লিউডাব্লিউই ইউনাইটেড স্টেটস চ্যাম্পিয়নশিপ ম্যাচে সেথ রলিন্সকে পরাজিত করেছে। অন্যান্য শীর্ষস্থানীয় ম্যাচে, ব্রক লেজনার একক ম্যাচে বিগ শোকে এবং ডাব্লিউডাব্লিউই ইন্টারকন্টিনেন্টাল চ্যাম্পিয়নশিপ ম্যাচে কেভিন ওয়েন্স ক্রিস জেরিকোকে পিনফলের মাধ্যমে পরাজিত করেছে।